Upatmi nulepa/zohkhenhtu,

Fimcawnnak le Cawnnak Phuthen nih tilian nih a hnorsuanmi Victoria sianginn i a kaimi siangngakchia pawl sin ah bawmhnak a pek.

Tilian nih a hrawhmi inn le/asilole ngeihmi thilri pawl ah innchungkhar pawl nih sianginn lei a herhmi thilri pawl ai-rolh dingin an innchungkhar i siangngakchia pakhat cio nih bawmhnak an hmuh khawh, hihi telhchih in:

* Uniform Thilri pawl
* Kedan
* Laptop
* Laptop Aphaw
* Internet Data Sim
* Catialnak lei he a pehtlaimi
* Kanaan tuaknak
* Headphones (Naciat)
* Riantuannak Kedan
* Riantuannak thilthuam
* Tilionak thilthuam le thil hmetuai deuh pawl
* Sunscreen (Ni laak lonak caah thuhmi)

Hi nih a hnorsuanmi siangngakchia pakhat cio caah $1,200 man tiang thilri pawl ai-rolh dingin bawmhnak hmuh khawh a si:

* Inn sunghnak asilole rawhnak; le/asilole
* Thilri/ngeihmi pawl sunghnak asilole rawhnak

**Sok ningcang**

Bawmhnak caah na halmi minpek dingah Fimcawnnak le Cawnnak Phuthen i chawnh khawhnak (hotline) kha 1800 338 663 ah chawn. Chawnkhawhnak (hotline) cu zingka suimilam 8.30am in zanlei suimilam 6.00pm tiang riantuanni zarh pawl ah on a si. Victoria acozah, Catholic le mah tein a dirmi sianginn pawl sinin bawmhnak cu siangngakchia pawl sin ah pek an si lai.

Halnak tuahto ning phunkhat bantukin, chawnh lio ah a tang i thawngthanhmi kha hal na si lai:

* Innchungkhar min
* Innchungkhar pehtlaihnak dikthlir tch., leihsa, phone, email
* Hnorsuanmi tch., inn, thilri pawl/ngeihmi pawl sunghnak asilole rawhnak
* Victoria sianginn min(pawl)
* Nan innchungkhar in sianginn a kaimi siangngakchia pawl zat

Hotline i riantuantu pawl nih nan sianginn hmangin nangmah sin i bawmhnak pek awk ah a tawlrel dingmi cu aa tlakmi nawlngeitu sinah na halmi pawl kong kha an kuat chin lai.

Zaangfahnak in tilian nih a hnorsuanmi innchungkhar pawl caah adang bawmhnak le thawngthanhmi caah hika [Fimcawnnak le Cawnnak Phuthen i website](https://www.vic.gov.au/flood-event-support-children-students-and-families) ah zoh.

Acozah sianginn i a kaimi siangngakchia pawl he innchungkhar pawl caah 131 450 chawnhnak in holhlettu pawl hmuh khawh an si.

Upatnak he

Sianguk